b'\n_START_ARTICLE_\nRihard Jug\n_START_SECTION_\n\xc5\xbdivljenjepis\n_START_PARAGRAPH_\nJug je leta 1901 diplomiral na gra\xc5\xa1ki medicinski fakulteti. Po kon\xc4\x8danem \xc5\xa1tudiju se je strokovno izpopolnjeval na Dunaju. Do leta 1918 je bil voja\xc5\xa1ki zdravnik v avstrijski vojni mornarici, nato od leta 1919 do 1929 upravnik in predstojnik kirur\xc5\xa1kega oddelka voja\xc5\xa1ke bolni\xc5\xa1nice v Ljubljani. Po pred\xc4\x8dasni upokojitvi je kot urolog od 1929 do 1935 brezpla\xc4\x8dno delal v ljubljanski civilni bolni\xc5\xa1nici in v njej vodil prvi slovenski urolo\xc5\xa1ki oddelek. Uvedel je cistoskopijo ter operacije ledvic in prostate._NEWLINE_Jug je kot zdravnik na fregati ve\xc4\x8d let zdravil \xc4\x8drnogorsko prebivalstvo v Boki Kotorski. Nikola I. Petrovi\xc4\x87 Njego\xc5\xa1 ga je za nesebi\xc4\x8dno medicinsko delo 1907 odlikoval z redom Kneza Danila.'